ועדת הכלכלה, כנסת 17, פרוטוקול מספר 291, 2007-06-27 10:00

משה כחלון: שלום לכולם, אני פותח את ישיבת ועדת הכלכלה.

משה כחלון: על סדר היום הצעת חוק הרשות השנייה לטלוויזיה ולרדיו (תיקון - איסור הגברת עוצמת הקול בזמן שידור פרסומות וקדימונים) התשס"ו-2006, של חבר הכנסת אלי אפללו והצעת חוק הרשות השנייה לטלוויזיה ולרדיו (תיקון - איסור הגברת עוצמת הקול בזמן פרסומות), התשס"ו-2006, של חבר הכסת אמנון כהן.

משה כחלון: הוועדה החליטה לאחד את הצעות החוק.

משה כחלון: התחלנו לדון בנוסח שיחול על כל הגופים המשדרים, שהכינה היועצת המשפטית, אתי בנדלר, בשונה מהצעות החוק המקוריות העוסקות רק בערוץ 2 וערוץ 10.

משה כחלון: הגענו בנוסח הזה על סעיף 2 שהוקרא, אך טרם התקיים עליו דיון, משום שהמציע היה חייב ללכת - זה מה שכתוב.

משה כחלון: אנחנו מיד נמשיך בהקראה ואני מבקש מהנהלת הוועדה לבקש אישור לחרוג ברבע שעה מהזמן, אני מקווה שיתנו לנו.

משה כחלון: בבקשה.

אתי בנדלר: לקראת הישיבה הקודמת, כפי שהתבקשתי, הכנתי הצעה שההוראות שאוסרות על הגברת עוצמת הקול בתשדירי פרסומת ובקדימונים, תחול למעשה על כל הגופים המשדרים הן ברדיו והן בטלוויזיה, ובהתאם לכך, הצעת החוק כוללת עכשיו תיקון לחמישה חוקים: לחוק רשות השידור, לחוק הרשות השנייה לטלוויזיה ולרדיו, לחוק התקשורת (בזק ושידורים), לחוק גלי צה"ל ולחוק שידורים מהכנסת.

אתי בנדלר: בישיבה הקודמת החליטה הוועדה לדון בסעיף 1 שדובר בתיקון, שבו מוצע לתקן את חוק רשות השידור והגענו לסעיף 2 שהינו תיקון החוק הרשות השנייה לטלוויזיה ולרדיו.

אתי בנדלר: אני אמנם הקראתי את הסעיף עצמו, אבל לא נשמעו הערות בקשר אליו.

אתי בנדלר: אני מציעה לפתוח, בכך שאני אקריא אותו במהירות.

משה כחלון: כן בבקשה.

משה כחלון: אתי מקריאה את סעיף 2, אם יש הערות – מעירים, אם לא – אנחנו מצביעים.

אתי בנדלר: תיקון החוק לרשות השנייה לטלוויזיה ולרדיו – אני קוראת את סעיף 2: "בחוק הרשות השנייה לטלוויזיה ורדיו, התש"ן-1990, אחרי סעיף 86 יבוא: עוצמת הקול בתשדירי פרסומת ובקדימונים 86א (א) בעל זיכיון לא ישדר תשדיר פרסומת, קדימון או שידור מסוג אחר שתקבע המועצה בכללים, בעוצמת קול העולה על טווח עוצמת הקול המקובל במישדר שאינו תשדיר פרסומת, קדימון או שידור מסוג אחר כאמור, כפי שתקבע המועצה בכללים; בסעיף זה, "קדימון" כל אחד מאלה: (1) תשדיר המודיע על לוח שידורים או על שידור אחד או יותר שישודרו בעתיד, בין מיד לאחר שידורו ובין מאוחר יותר באותו יום או במועד אחר, בשידורי בעל הזיכיון, ולעניין בעל זיכיון לשידורי טלוויזיה – גם בשידורי בעל זיכיון אחר באותו ערוץ;" למשל, כשרשת עושה קדימון, פרומו במילים אחרות, לקשת, וההפך.

אתי בנדלר: "(2) תשדיר שנועד לקדם את שידורי בעל הזיכיון, ולעניין בעל זכיון לשידורי טלוויזיה – גם את שידורי בעל זיכיון אחר באותו ערוץ.

אתי בנדלר: (ב) יראו את הוראות סעיף קטן (א), לעניין הוראות סעיף 49(א) כאילו נכללו בכללי המועצה".

אתי בנדלר: כאן אני כבר אומר שסעיף קטן (ב) בעצם מאפשר למועצת הרשות השנייה לטלוויזיה ולרדיו להטיל סנקציה של נטילת זמן פרסום, הסנקציה שיש לה היום במקרה של שידורים אסורים או במקרה של הפרת שידור בניגוד לכללי המועצה.

אתי בנדלר: אני מדברת מתוך זיכרון, בגלל קוצר הזמן.

אתי בנדלר: הסעיף הזה, אם הסנקציה הזו תאושר, אני אנסח אותו בצורה אחרת.

אתי בנדלר: אני כבר אומרת את זה.

משה כחלון: טוב.

משה כחלון: יש הערות לזה?

אביטל בן חמו: כן.

אביטל בן חמו: בגדול, הרשות השנייה מברכת על החקיקה, ככל שהיא נוגעת באמת לכל גופי השידור, אנחנו כמובן כבר עשינו הרבה דברים ויש שיפור מאוד גדול בתלונות של הציבור ובהפרעות.

משה כחלון: ואתם תומכים בזה?

אביטל בן חמו: אנחנו תומכים בגדול.

אביטל בן חמו: כמו שאמרתי לאתי – ואני רואה שהיא העירה – יש לנו איזושהי הסתייגות לגבי סעיף קטן (ב) שנכללת בו סנקציה.

אביטל בן חמו: אנחנו צריכים סנקציות כדי לאכוף את האיסור הזה, אבל לדעתנו צריך להכליל את זה בסעיף 46.

אביטל בן חמו: דיברתי על זה עם אתי, היא העירה שהיא תנסח את זה אחרת.

משה כחלון: תודה רבה, עורכת דין בן חמו.

משה כחלון: אני רוצה את נציגי הגופים המשדרים.

מירב אופיר: לא הבנתי איזו סנקציה.

מירב אופיר: מה יהיה השינוי?

משה כחלון: מי שיפר, אפשר יהיה לנקוט נגדו.

אתי בנדלר: הסנקציה היא סנקציה הקיימת היום, שתאפשר נטילת זמן פרסום למי שמפר את ההוראה הזו.

אתי בנדלר: הדרך שבה אני אכתוב את זה, לא תהיה בטכניקה הזו שהם יראו את הוראות סעיף 1א כאילו נכללו בכללי המועצה, אלא אני אכתוב את זה בדרך אחרת.

משה כחלון: יש הערות נוספות?

משה כחלון: לא? בבקשה גבירתי.

דנה אלטבאואר: אני ממשרד התקשורת.

דנה אלטבאואר: שני דברים.

דנה אלטבאואר: אנחנו בדעה שסעיף קטן (ב) - - - יתר, כי סעיף 49א נותן סמכות לרשות ליטול את זמני הפרסום, אם הם עברו על כללים מכללי המועצה.

דנה אלטבאואר: סעיף 86א (א) אומר לרשות השנייה: תקבעו כללים.

דנה אלטבאואר: לכן ברגע שהם יפרו את הכללים הרי שאנחנו בתוך סעיף 49(א).

אתי בנדלר: לדעתך זה מיותר.

דנה אלטבאואר: כן.

משה כחלון: זה טכני לחלוטין, זה בסדר.

דנה אלטבאואר: דבר שני, לגבי הגדרת קדימון.

דנה אלטבאואר: כללי הרשות השנייה לטלוויזיה לרדיו, שיבוץ תשדירי פרסומת בשידורי טלוויזיה, נותן הגדרה של קדימון.

דנה אלטבאואר: כפי שאמרתי לך גם בעבר, את החסרת מההגדרה הזו.

אתי בנדלר: אני לא זוכרת מה שאמרו לי בעבר.

אתי בנדלר: תגידי מההתחלה.

דנה אלטבאואר: אנחנו מציעים להתאים את הגדרת הקדימון כאן להגדרת קדימון שקיימת כבר.

אתי בנדלר: אני עכשיו נזכרת בהערה ואני אומר לך מדוע היססתי לעשות את זה.

אתי בנדלר: ניסיתי למצוא הגדרה שתהיה פחות או יותר אחידה לגבי כל החוקים בעניין הזה.

אתי בנדלר: ההגדרה שלכם נכנסת מאד לפרטים אם אני זוכרת אותה נכון, ואני רציתי למצוא את המכנה המשותף בין כל החקיקות לעניין הזה, כי מטרת הצעת החוק, כפי שאני מבינה, היא שהכלים יהיו פחות או יותר אחידים בעניין הזה לגבי כל הגופים המשדרים.

אתי בנדלר: השאלה היא אם זה משמעותי התוספת הזו שאתם מבקשים.

דנה אלטבאואר: אני חושבת שמבחינה טכנית יש בעיה בחקיקה, משום שהגדרת קדימון מופיעה הרבה פעמים, כל פעם בניואנס אחר.

משה כחלון: אפשר לטפל בזה בין קריאה שנייה ושלישית.

אתי בנדלר: אפשר להשאיר את זה בינתיים ככה.

משה כחלון: אנחנו משאירים את זה בצריך עיון, נטפל בזה בין השנייה לשלישית.

אתי בנדלר: אני גם מזכירה שכתוב כאן: "בסעיף זה, 'קדימון'" – זאת אומרת:

אתי בנדלר: זה לא חייב להשפיע על ההגדרה של קדימון במקום אחר.

משה כחלון: אני מבקש להצביע על סעיף 2(1), (2)ב, מי בעד, מי נגד – סעיף 86א(א).

משה כחלון: סעיפים 1 ו – 2 – אושר.

משה כחלון: סעיף ב' אנחנו צריכים לעשות איזו פעולה?

אתי בנדלר: אני חושבת שעורכת דין אלטבאואר צודקת, שאפשר לוותר עליו.

משה כחלון: בסדר מוותרים עליו, תקריאי בבקשה את סעיף 3.

אתי בנדלר: סעיף 3 מתקן את חוק התקשורת (בזק ושידורים).

אתי בנדלר: להזכירכם לפי חוק התקשורת (בזק ושידורים), שידורים – שידורי הטלוויזיה בכלים ובלווין.

אתי בנדלר: "(1) אחרי סעיף 6כד יבוא: 6כד1.

אתי בנדלר: עוצמת הקול בשידורי פרסומת ובקדימונים: בעל רישיון לשידורי כבלים, לרבות משדר ערוץ ייעודי הממומן באמצעות שידורי פרסומת, לא ישדר בערוץ המופק בעיקר עבור הציבור בישראל, שידור פרסומת, קדימון או שידור מסוג אחר שתקבע המועצה בכללים, בעוצמת קול העולה על טווח עוצמת הקול המקובל במישדר שאינו שידור פרסומת, קדימון או שידור מסוג אחר כאמור, כפי שתקבע המועצה בכללים; בסעיף זה, קדימון – כהגדרתו בסעיף 6לד1(ז)(3) לרבות קדימון צולב.

אתי בנדלר: "; כאן יכולתי להפנות להגדרה שקיימת בחוק.

אתי בנדלר: כמובן שבחוק שלכם לא, ובחוק הרשות השנייה כיוון שאין הגדרה של קדימון הייתי חייבת ליצור הגדרה.

אתי בנדלר: "(2) בסעיף 6נז,אחרי "6כד", יבוא "6כד1" – כבר אני אומרת שזו הטכניקה להחלת ההוראה הזו גם על שידורים בלווין, כי סעיף 6כד1 ממוקם בפרק המדבר על שידורי טלוויזיה בכבלים, וסעיף 6נז מחיל הוראות החלות על שידורי טלוויזיה בכבלים, גם על שידורי הלווין.

אתי בנדלר: "(3) בסעיף 37ב1(ב)(1) אחרי "6כד" יבוא "6כד1".

אתי בנדלר: הסעיף הזה עניינו בעיצומים כספיים.

דנה נויפלד: אפשר להעיר הערה?

אתי בנדלר: אני סיימתי אשמח לשמוע הערות.

דנה נויפלד: אז אל"ף, אני מציעה,אולי כדאי להפנות, במקום ל(1), ל(4) - - - הפרת הוראות מהכללים, סעיף 37ב1(4).

אתי בנדלר: מה את מציעה?

דנה נויפלד: שיהיה 37ב1(ב)(4).

דנה נויפלד: כי ב(1) קטן זה - הפר הוראה לפי סעיפים.

דנה נויפלד: ב(4) זו הוראה מהוראות הכללים שאתם קבעתם.

אתי בנדלר: אם עורך דין ניר גרסון - - -

ניר גרסון: כן.

אתי בנדלר: תודה.

דנה נויפלד: יש לי הערה נוספת, בגלל שהעלינו בחוק את ההפניה לחוק התקשורת.

דנה נויפלד: יש בעיה שלא נדונה עדיין.

דנה נויפלד: יש לנו פה למעשה, בגלל שיש לנו פה יותר משני רגולטורים שונים, יכול להיווצר מצב שכל רגולטור קובע כלל אחר ואין פה שום דרך לתיקון או אחידות.

דנה נויפלד: זאת אומרת אם אותה תכנית משודרת פעם בערוץ 2 בקשת, אז יהיה לה טווח מסוים שמותר לשידור, ואם היא תשודר אחר כך בערוץ תשע, לצורך העניין, אז יהיה לה טווח אחר.

דנה נויפלד: אז רק שתשימו לב שאין הגדרה של איחוד בין רגולטורים.

משה כחלון: מה אתה מציע, חבר הכנסת אפללו?

אלי אפללו: אני בדיוק על זה הערתי את תשומת לבה של היועצת המשפטית.

אלי אפללו: אני רוצה להגיד לה באותה הזדמנות תודה על העבודה שהיא עשתה פה, כרגיל.

אלי אפללו: פה יש משהו פרוץ.

אלי אפללו: יש פה כמה גופים מפקחים, ואז אנחנו לא יודעים.

אלי אפללו: הרי – התקנות, לפי תקנות.

אלי אפללו: מטרת החוק היא שעוצמת הסרט, עוצמת התוכנית, זאת היא העוצמה שממנה תבוא אחרי זה הפרסומת.

אלי אפללו: זה הבסיס.

אלי אפללו: שלא יהיה את הפיק הזה.

אלי אפללו: אני לא בא לקבוע איזו עוצמה של הסרט תהיה, ואז כל אחד יתאים את עצמו לאוזנו - איך אני יכול לכוון את זה או להנמיך את זה.

אלי אפללו: אני חושב שזה הבסיס של העניין.

אלי אפללו: לא יכול להיות שיהיו גופים שונים.

אלי אפללו: אני לא רוצה להשאיר לפיקוח של מועצה או של גופים מפקחים, כשיש שניים, כשאין לנו משהו מסודר.

אלי אפללו: אני מציע שזה יהיה בעוצמה.

משה כחלון: כן, אבל מי יפקח את זה או ימדוד את זה?

אלי אפללו: מי שמדד את זה עד היום.

משה כחלון: כן, אבל כל אחד יש לו את הרגולטור שלו.

אלי אפללו: יש רגולטור אחד.

משה כחלון: יש את הרשות השנייה.

משה כחלון: ערוץ עשר ושתיים, הם רגולטור.

משה כחלון: כבלים, לוויין, יס, רדיו אזורי זה רגולטור.

דנה אלטבאואר: רשות השידור.

ניר גרסון: מועצת הכבלים.

אלי אפללו: אני רוצה שיהיה רגולטור אחד.

קריאות: - -

אלי אפללו: למה זה מצחיק אתכם כל כך?

משה כחלון: מה שמתכוון חבר הכנסת אפללו שיהיו כללים אחידים.

משה כחלון: אין פה הגבלים עסקיים ואין פה שום תיאומים.

משה כחלון: הוא בא ואומר שאותו רמזור שבשלט כף יד אתה עוצר בחיפה, תעצור גם באילת.

משה כחלון: אל תעשה תמרורים אחרים, שתהיה אחידות בכל הגופים המשדרים.

משה כחלון: שתהיה אחידות בעוצמה.

משה כחלון: שיחליטו על מספר דציבלים.

משה כחלון: חבר הכנסת אפללו מפשט את העניין ואומר: באותה עוצמה ששידרת את החדשות ואמרת: יוצאים לפרסומות, תישאר בעוצמה הזאת.

משה כחלון: הוא לא אומר לך: תעשה 100 דציבלים, 20 דציבלים.

משה כחלון: זה לא משנה בכלל.

משה כחלון: לכן, מה שאנחנו צריכים למצוא לו פתרון זה מי יחליט או מי ייתן את ההנחיה הזאת.

משה כחלון: את יודעת מה?

משה כחלון: אולי כל רגולטור ייתן את ההנחיה, כי ההנחיה מאד ברורה.

משה כחלון: זה לא משהו שצריך למדוד אותו כל פעם.

אלי אפללו: אדוני היושב ראש, אנחנו צריכים לקבוע פה איך זה יהיה, שלא כל אחד מהם יוכל אחר כך לשנות את העוצמות.

אלי אפללו: אחרת, מה החוק הזה שווה?

אלי אפללו: הוא בכלל לא שווה.

אלי אפללו: בוא נשאיר את זה לגופים המפקחים ואנחנו פה נהיה עלה תאנה.

אלי אפללו: לעשות חוק שאין לו משהו שיגביל ויקבע, אין לו שום משמעות לחוק הזה.

אלי אפללו: אני הייתי רוצה לשמוע את אתי.

משה כחלון: אני הייתי רוצה לשמוע חוות דעת פחות משפטית, יותר מקצועית.

אפי דלמוני: אני מנכ"ל הנדסה, ערוץ 10.

אפי דלמוני: באינטרס שלנו, באמת, זה שאנשים לא יברחו באמצע פרסומת.

אפי דלמוני: אנחנו עושים על זה כסף, זה ברור.

משה כחלון: אבל זה מה שקורה הרי.

אפי דלמוני: היום זה כבר לא קורה.

אלי אפללו: מה לא קורה?

אלי אפללו: שבוע שעבר קרה לי.

אלי אפללו: אתה אומר לא קורה?

אפי דלמוני: אני חקרתי את העניין הזה לא בארץ, אלא בעולם.

אפי דלמוני: בדקתי בהרבה מקומות בעולם, הלכתי ובדקתי מה עושים.

אלי אפללו: אני חקרתי את זה בחדר שלנו בסלון.

אפי דלמוני: כדי לפתור בעיה, צריך להבין מה עושים.

אפי דלמוני: כל נושא המדידה וכל נושא התקינה של הדבר הזה – כרגע יש מספר גופים, שהם די מכובדים בעולם בתחומים האלה, שמתחילים לקבוע תקינה לנושא הזה.

אפי דלמוני: אם אתה רוצה להפנות לתקינה כזו של אחד הגופים האלה בעולם כמו I.T.U.

אפי דלמוני: או SMPTE.

אפי דלמוני: , שאלו גופים שקובעים את הדברים האלה, אני מציע שהוועדה תחקור את העניין הזה, מה עושים.

אפי דלמוני: ותקבע לפי מה שנהוג במקומות אחרים בעולם.

משה כחלון: תשלחו אותנו לחו"ל, עכשיו.

אלי אפללו: החוק הזה צריך להיגמר היום.

משה כחלון: מה ניתן לעשות, שאול?

אלי אפללו: אם הם לא יידעו להציע, אנחנו נציע.

אפי דלמוני: אני חושב שמבחינה מקצועית לא נמצא פה אף אחד שיכול לבוא ולהגדיר דציבלים, מדידות והחלטות.

אפי דלמוני: יש גופים גדולים בעולם שחוקרים את העניין הזה לעומק, להם יש פתרונות לזה.

אלי אפללו: זאת ועדת חקירה, אתה מכיר את זה?

משה כחלון: אל תדאג.

משה כחלון: התמחינו בהצעות חוק זריזות.

אפי דלמוני: - -

שאול מגנזי: אני אזכיר שבדיונים קודמים שדובר כאן, אנחנו הרי אמרנו שאנחנו לא רוצים לעבור על החוק.

אלי אפללו: זה לא בסדר?

אפי דלמוני: אתה חושב שאני משקר פה?

אלי אפללו: קודם כל, אל תגיד לי מה אני חושב.

אלי אפללו: אם אני לא בסדר, אתה לא יכול לחנך אותי.

אלי אפללו: תסלח לי.

משה כחלון: מה קרה?

אלי אפללו: הוא אומר לי שאני לא בסדר.

משה כחלון: איך שמעת?

משה כחלון: צעקת כל הזמן.

אלי אפללו: אבל אני שומע את מי שאני רוצה.

אפי דלמוני: האינטרס שלי הוא - - -

אלי אפללו: אני יודע מה האינטרס שלך, נטו מה שטוב לחברה שלך.

אפי דלמוני: האינטרס שלי הוא לתת שירות לצופים.

אלי אפללו: נטו מה שטוב לחברה שלך.

אפי דלמוני: לא.

אלי אפללו: ואל תגיד לי שאני לא בסדר או כן בסדר.

אלי אפללו: - - -

משה כחלון: אפי, זה לא המקום.

משה כחלון: הוא זכותו לחשוב מה שהוא רוצה ואתה יכול להסכים או לא להסכים.

משה כחלון: אבל לחלק ציונים - - -

אלי אפללו: לקבוע ציונים בשבילי?

אלי אפללו: אתה לא בעל סמכות בכלל.

שאול מגנזי: בדיונים הקודמים שהתקיימו כאן והיו כאן עוד הרבה יותר נוכחים, אחד הדברים שאמרנו בצורה ברורה, זה שאנחנו לא רוצים למצוא את עצמנו, כזכיינים, עוברים על החוק.

שאול מגנזי: ברגע שייקבע מספר ואנחנו נעלה או נרד, מסיבות טכניות - ועל זה היה דיון גדול מאוד אם תראו בפרוטוקולים זה רשום.

שאול מגנזי: כל הדיון הזה רשום שם.

שאול מגנזי: ולכן, מה עשתה בעצם הרשות?

שאול מגנזי: היא קבעה מספר שאליו אנחנו צריכים להתכוונן והיא נתנה לנו טווחים בתוכו, נגיד 10% למעלה ו-10% למטה.

שאול מגנזי: אז בתוך הכללים של הרשות, אז פעם בחודשיים יש חריגה אחת, בגלל בעיות בתוך הפרסומת או בתוך הקדימון עצמו.

שאול מגנזי: פעם בחודשיים מתוך מאות רבות בכל יום של מופעים כאלה.

משה כחלון: אז יש דברים.

שאול מגנזי: יש דברים שנקבעו עבור 2.

שאול מגנזי: אני לא יודע לדבר עבור יס והוט, ואני גם לא יודע באיזה מנגנונים בודקים את זה.

שאול מגנזי: אני יודע שעבור 2 קבעו לנו בכללים 10% למעלה או למטה ועם זה אנחנו חיים.

שאול מגנזי: אתה שואל אותי, אני לא חושב שצריך להיכנס לחקיקה.

שאול מגנזי: זה בהחלט מנדט של הרשות ואני גם לא חושב שמישהו יש לו עניין של לקבוע טווחים של, נגיד, 40% חריגה, אין דבר כזה.

אלי אפללו: בדיוק מה שהם רוצים אנחנו רוצים להתעקש.

אלי אפללו: באופן כללי מה שאתה אומר שהאפשרות לסטות תהיה באחוז מסוים.

אלי אפללו: אנחנו רוצים את זה בחוק, וזה מה שלא נוח לכם.

מירב אופיר: זו תהיה טעות לעשות את זה בחוק.

אלי אפללו: מה שטעות בעינייך, זה לא טעות בעיניי.

מירב אופיר: אולי אני יכולה להסביר לך למה.

אלי אפללו: אני בדיוק אומר, בהפוך ממה שאתם חושבים, שלא לעשות את זה ולהשאיר לשיקול דעת הוועדות האלו, שהם יכולים לשנות את זה מהיום למחר בכל ישיבה כזאת, אדוני היושב ראש.

משה כחלון: חבר הכנסת אפללו תודה.

משה כחלון: אני מבקש מהיועצת המשפטית של הוועדה לנסות למצוא לנו פתרון או נוסח.

מירב אופיר: אנחנו הרי רוצים חקיקה שכולנו נוכל לעמוד בה.

אלי אפללו: מי גבירתי?

אלי אפללו: את היועצת המשפטית של הוועדה?

מירב אופיר: שמי מירב אופיר, אני מקשת אני מנהלת רגולציה ויש לי ניסיון של הרבה שנים בלוח השידורים.

משה כחלון: יש לנו אישור – נשיאות הכנסת אישרה לנו לזלוג בלוח הזמנים.

משה כחלון: בבקשה, גבירתי.

מירב אופיר: אני רוצה רק להעיר הערה קטנה.

מירב אופיר: אני מניחה שגם האינטרס שלך ותקן אותי אם אני טועה, זה שיהיה כאן חוק שאפשר יהיה לעמוד בו ואפשר יהיה לקיים אותו.

מירב אופיר: לאף אחד הרי אין אינטרס לחוקק חוק שאחר כך באופן סדיר ושיגרתי אי אפשר יהיה לעמוד בו.

מירב אופיר: הרשות השנייה, או מועצת הרשות השנייה, במהלך השנה האחרונה קבעה תקנים וכל הזמן אנחנו יושבים, והם יושבים – המהנדס הראשי – ומנסים לבחון מחדש את התקנים האלה,ולראות בדיוק האם אפשר והאם אי אפשר.

מירב אופיר: אם תבדוק בבקשה, חבר כנסת אפללו, את עמידת קשת בכללים האלה, אתה תראה שאנחנו - אני לא רוצה לדבר על עצמנו, אבל באמת אנחנו מצטיינים בעמידה הזאת.

מירב אופיר: אני מזמינה אותך לבדוק את הדוחות.

מירב אופיר: לכן אני גם מרשה לעצמי להגיד שעדיף לתת לאנשי המקצוע, המהנדסים, את הסמכות ולסמוך עליהם שהם עושים את עבודתם כפי שצריך.

משה כחלון: תודה רבה.

משה כחלון: אני מבקש מהיועצת המשפטית שלנו.

משה כחלון: כן.

אתי בנדלר: חבר הכנסת אפללו הציף בעיה שהיא אכן באה לידי ביטוי בהצעת החוק שלו, אבל יש לה בכלל השלכות רוחביות, שבנושאים שונים, שבעצם צריכה להיות אחידות בכללים לגבי הגופים המשדרים, אין אחידות, מאחר שיש רגולציה שונה.

אתי בנדלר: ככל שהוועדה תחליט כך, אני מוכנה - לשלוף כרגע פתרון לנושא הזה אינני מסוגלת.

אתי בנדלר: אני מציעה שאני אתייחס לנושא הזה אפילו בדברי ההסבר של הצעת החוק ונכתוב מפורשות, שבעת הכנת הצעת החוק לקריאה השנייה ולקריאה השלישית, תבחן הועדה דרכים לגרום לכך שהרגולציה בנושא הזה תהיה אחידה.

אתי בנדלר: ובינתיים, אני מציעה שהוועדה תטיל על משרד התקשורת ועל משרד המשפטים, לבחון איזה פתרונות יכולים לבוא בחשבון לצורך העניין הזה, כשיתכן שהכללים בנושא הזה בכלל יהיו בתקנות של השר ולא כללים של הגופים הרגולטוריים.

ניר גרסון: המשמעות של זה תהיה התערבות של שר בנושאים שהחוק מסר למועצות ציבוריות.

אתי בנדלר: ייתכן ניר, אבל אם רוצים למצוא איזשהו פתרון - - -

ניר גרסון: אבל יש דרכים שלא - - -

אתי בנדלר: אז תציעו את הדרכים.

אלי אפללו: אני בעד מה שניר אומר.

אלי אפללו: אני רוצה שבסופו של דבר זה לא יישאר בתקנות, כי אז לחוק הזה לא יהיה שום תוקף, כי כל רגע שר כזה או אחר יכול לשנות את התקנות.

אלי אפללו: עם כל הכבוד שבמקרה הזה - - -

ניר גרסון: האמת, אדוני, אתה מייחס לי שאני נתלה בדעת גדולים, אבל לא לזה התכוונתי.

ניר גרסון: התכוונתי שלא בתקנות של השר, אלא דווקא רציתי לתמוך בדעה שהוצעה פה: צריך שכל מועצה תפקח על השידורים שלה, וזה לא סותר את כוונתך שלך, אדוני, שהרכיב הטכני ייקבע באופן אחיד בידי כל הגופים.

ניר גרסון: אבל לא בחוק עצמו, אדוני.

אלי אפללו: זה בדיוק מה שאני רוצה.

אלי אפללו: רק בחוק, לא בתקנות.

אתי בנדלר: - -

ניר גרסון: הנושא הזה, אני לא איש טכני, אני עובד בגוף שמפקח, רגולטור על כבלים ועל יס.

ניר גרסון: זה נושא מאוד מורכב.

ניר גרסון: בחוק, נוסחה טכנית כזאת בלתי אפשרי לקבוע.

ניר גרסון: לכן צריך להשאיר את זה לכבלים.

אלי אפללו: תסביר לי למה בלתי אפשרי.

אלי אפללו: אם ייקבעו את מה שהיום קובעים, את המשחק של 10% כמו שהוא אומר.

ניר גרסון: משחק של 10% ממה?

אלי אפללו: מהגובה של הסרט, ולא חשוב מהו.

אלי אפללו: הוא מתחיל באיקס, בעוצמה של מאה, נגיד – אני לוקח סתם מספר – ובפרסומת יכול לעלות הבדל של 10% לכאן או לכאן – זה יהיה בעצם החוק, לא יינתן שיקול דעת לשינויים מעבר לעוצמה ולתמרון של 10%.

אלי אפללו: כי בעצם מה שאתה אומר זה שיכול להיות שכל יום ישנו את התקנות.

אלי אפללו: היום זה יכול להיות השר, מחר זו יכולה להיות הוועדה ומחרתיים זה משהו אחר.

אלי אפללו: להגיד לנו לעשות את זה בתקנות זה לא ילך.

אלי אפללו: אני כבר כמה שנים בכנסת וראיתי תקנות שמשנים אותם מהיום למחר.

אלי אפללו: בוועדת כספים כל יום מביאים לנו שינוי תקנות.

משה כחלון: לפעמים פעמיים ביום.

אלי אפללו: הנה, היום שינו שתי תקנות.

משה כחלון: בבוקר משנים תקנות, אחר כך – אבל זה רק הממשלה הזאת.

אלי אפללו: רק הממשלה הזאת, נכון.

ניר גרסון: דרך אגב, אפשר לקבוע ששינוי הכללים ידרוש אישור ועדה.

אלי אפללו: לא, אני לא רוצה.

אלי אפללו: אני רוצה את זה בחוק, זאת המטרה.

אלי אפללו: לקבוע בחוק את העוצמה שמותר יהיה לקבוע.

אלי אפללו: אחר כך נדון על העוצמה.

משה כחלון: אתם רוצים שנקבע בחוק את טווח העוצמה את טווח התדרים?

משה כחלון: תגיד לי מה אתם רוצים?

אביטל בן חמו: אני חושבת שאנחנו קצת מאבדים את הנקודה במרכז העניין.

אביטל בן חמו: תכלית החקיקה, כמו שאני מבינה אותה, היא לשמור על רמה אחידה באותו ערוץ בין התכנית לבין הפרסומת.

אביטל בן חמו: לדעתי, אין כל כך משמעות לזה שהרשות השנייה תקבע 28 דציבלים, וזה יחול על הזכיינים שלה.

אביטל בן חמו: לבין שמועצת הכבלים תקבע 30 וזה יחול על הזכיינים שלה.

אביטל בן חמו: העיקר שהציבור שיושב בבית לא יצטרך להתעסק עם השלט.

משה כחלון: זה בדיוק מה שהוא אמר.

אביטל בן חמו: לכן אין טעם לקבוע סטנדרט בחקיקה.

אביטל בן חמו: מה שכן יש לקבוע הסדר אחד מבחינת סנקציות, מבחינת ההחלה של המסגרת.

אביטל בן חמו: את התקן לא צריך בחקיקה, את הסנקציות כן.

משה כחלון: עורכת דין בן חמו, תודה.

קריאות: - -

אביטל בן חמו: - -

משה כחלון: אני מבקש להצביע על הסעיף.

משה כחלון: כל נושא הטווחים והנושאים המקצועיים יידונו בדיון הבא בין הכנת הקריאה השנייה והשלישית.

משה כחלון: אני מקבל את הצעתה של אתי בנדלר, היועצת המשפטית שלנו, שזה ידון בין הכנת הקריאה השנייה והשלישית.

משה כחלון: בינתיים נטיל על משרד התקשורת לתת מענה.

אלי אפללו: - -

משה כחלון: חבר הכנסת אפללו, אי אפשר להתחייב מה יהיה בעוד - - -

אלי אפללו: אני רק אמרתי את דעתי.

משה כחלון: דעתך היא שאתה חושב שזה צריך להיות בחקיקה ראשית.

משה כחלון: פה נשמעו דעות מקיר לקיר שלא ניתן לעשות את זה בחקיקה ראשית.

משה כחלון: בדיון הבא נדון.

משה כחלון: אני מבקש להביא להצבעה את סעיף 3.

משה כחלון: יש שינויים?

אתי בנדלר: יש תיקון אחד בפסקה (3), שצריך להפנות שם לפסקה (4) ולא לפסקה (1), כמצוין.

משה כחלון: טוב, מי בעד אישור הסעיף עם התיקונים שהקריאה אתי?

משה כחלון: מי נגד?

משה כחלון: עבר פה אחד.

משה כחלון: אני מבקש להקריא את כל הסעיפים עד הסוף, ברצף.

משה כחלון: אם יהיו הערות תרשמו לנו ואנחנו נדבר על זה.

אתי בנדלר: סעיף 4, תיקון חוק גלי צה"ל- שידורי רדיו של צבא הגנה לישראל (שידורי חסות ותשדירי שירות)(הוראת שעה).

אתי בנדלר: בחוק שהקראתי את כותרת השוליים שלו, התשס"ה-2005 בסעיף 4, האמור בו יהיה (א) ואחריו יבוא: (ב) גלי צה"ל לא ישדרו שידורי חסות, תשדירי שירות או קדימונים, בעוצמת קול העולה על טווח עוצמת הקול המקובלת במשדר שאינו שידור כאמור, בהתאם לכללים שקבעה ועדת הפיקוח.

אתי בנדלר: " ועדת פיקוח היא ועדה שהיתה אמורה לקום לפי החוק ולא הוקמה בפועל.

אתי בנדלר: מי שאמורה לפקח עליהם בינתיים זו איזושהי ועדת משנה של הוועד המנהל של רשות השידור.

אתי בנדלר: "סעיף 5- תיקון חוק שידורי טלוויזיה מהכנסת: בחוק שידורי טלוויזיה מהכנסת, התשס"ד-2003- (1) אחרי סעיף 13 יבוא: עוצמת הקול בתשדירי שירות ובקדימונים: 13א.

אתי בנדלר: הגוף המשדר לא ישדר תשדיר שירות, קדימון או שידור מסוג אחר שתקבע המועצה בכללים, בעוצמת הקול העולה על טווח עוצמת הקול המקובל במישדר שאינו תשדיר שירות, קדימון או שידור מסוג אחר שקבעה המועצה כאמור, בהתאם לכללים שקבעה המועצה; בסעיף זה, "קדימון" כל אחד מאלה: תשדיר המודיע על לוח השידורים או על שידור אחד או יותר שישודרו בעתיד, בין מיד לאחר שידורו ובין מאוחר יותר באותו יום או במועד אחר, בשידורי הגוף המשדר; תשדיר שנועד לקדם את שידורי הגוף המשדר.

אתי בנדלר: (2): בסעיף 18(א), אחרי "5(ב)(4) יבוא "או13א".

אתי בנדלר: זה סעיף שעניינו בעיצומם כספיים שניתן להטיל על הגוף בעל הרישיון לשידורי הטלוויזיה מהכנסת במקרה של הפרת הוראות שמצוינות באותו סעיף ומוסיפים לכך גם את הסעיף הזה.

דנה נויפלד: רק הערה לגבי ההפניה, בגלי צה"ל, אין שם הפניה להגדרה של קדימון.

אתי בנדלר: את מדברת על הערה לסעיף 4?

דנה נויפלד: כן.

דנה נויפלד: צריך שם הפניה להגדרה של קדימון.

משה כחלון: אין שם הגדרה של קדימון?

משה כחלון: אז מה יש שם?

משה כחלון: חסות?

אתי בנדלר: לא, אין שם בכלל הגדרות.

אתי בנדלר: מה שאומרת עורכת דין נויפלד זה שכאשר מדברים על קדימונים, אנחנו בעצם לא יודעים על מה מדובר כי מה ההגדרה.

אתי בנדלר: אז אני מציעה שבעצם נכניס הגדרה שתפנה להגדרת קדימון בחוק אחר.

משה כחלון: טוב, אני מבקש לשמוע הערות.

משה כחלון: רשת, קשת, כבלים.

משה כחלון: אין לכם שום הערות?

אתי בנדלר: גלי צה"ל נמצאים פה בדיון?

רמי דניאל: אני מרשת, אני רוצה להסביר למה אי אפשר לקבוע - - -

משה כחלון: אבל לזה תהיה לך הזדמנות בדיון הבא, משום שאנחנו לא דנים בזה עכשיו.

עידית חנוכה: אני רוצה רק להדגיש כי גלי צה"ל הוזמנו לדיון, הופנו לנוסח הצעת החוק שהוקראה כאן, עיינו בה ומסרו לוועדה שאין להם בעיה עם זה.

אתי בנדלר: אין להם הערות.

עידית חנוכה: גם ערוץ הכנסת.

קריאה: גם רשות השידור.

אתי בנדלר: תודה.

משה כחלון: עורכת הדין נויפלד בבקשה.

דנה נויפלד: רציתי להעיר הערה שלא מן המניין, אם אפשר.

דנה נויפלד: אני הבנתי שזו הישיבה האחרונה שלך.

דנה נויפלד: אז אף אחד לא הסמיך אותי לדבר בשם הממשלה, אז אני אדבר בשם משרד התקשורת.

דנה נויפלד: אני הקטנה רוצה להודות לך בשם כולנו.

דנה נויפלד: לא תמיד ראינו עין בעין.

דנה נויפלד: אני גם בעצמי חטפתי ממך קצת בוועדה, אבל אני מבקשת לומר לפרוטוקול שזה תמיד היה בהגינות, בנעימות ובמקצועיות.

דנה נויפלד: תמיד הבנו שלנגד עיניך עומדת טובת הצרכן וטובתנו כולנו.

דנה נויפלד: אז באמת רציתי להגיד לך תודה רבה וחסרונך יורגש.

משה כחלון: תודה רבה.

משה כחלון: עכשיו צריך להצביע אחרי כל המחמאות האלו?

אתי בנדלר: רגע, תחילה - תחילתו של חוק זה ביום - להשאיר את זה כוכבית ולכתוב שזה ייקבע בעת הכנת הצעת החוק לקריאה שנייה ושלישית?

משה כחלון: כן.

משה כחלון: אז אני מבקש להעמיד להצבעה את סעיף - - -

אתי בנדלר: גם את סעיף 6, שהקראתי עכשיו.

משה כחלון: אני מבקש סעיף סעיף.

משה כחלון: סעיף 4.

משה כחלון: יש הערות?

משה כחלון: אין הערות, אושר.

משה כחלון: סעיף 5?

משה כחלון: אין הערות אושר.

משה כחלון: סעיף 6 תחילה - - -

אלי אפללו: מה אנחנו עושים?

אתי בנדלר: אני מוכנה לציין כוכבית ולכתוב שהתחילה תקבע בעת הכנת הצעת החוק לקריאה השנייה והשלישית .

אתי בנדלר: עשינו את זה לא פעם.

משה כחלון: טוב.

משה כחלון: אז סעיף 6 אושר.

משה כחלון: תודה רבה.

עידית חנוכה: רציתי לציין לפרוטוקול – רכז תקשורת במשרד האוצר, אורי ישראלי, מסר לוועדה שאין לשתי הצעות החוק, להצעה המאוחדת, עלות תקציבית.

אתי בנדלר: תודה רבה.